આમ છતાં પાર્ટી વિથ ડિફરન્સ તરીકે જાણીતી ભાજપમાં તેના પ્રતિસ્પર્ધી પક્ષો કરતાં પણ વધારે ઝડપથી મુશ્કેલીઓ આવી રહી છે. તાજેતરમાં પક્ષના રાષ્ટ્રીય પ્રમુખ નીતિન ગડકરી સામે ભ્રષ્ટાચાર આચરવાનો આરોપ લગાવવામાં આવ્યો છે. આવા સમયે ભાજપ અને રાષ્ટ્રીય સ્વયંસેવક સંઘ (આરએસએસ) વચ્ચેની આંતરિક ખેંચતાણ સપાટી પર આવી અને ભાજપમાં સર્વોચ્ચ નેતૃત્વ પર નીતિન ગડકરીને ચાલુ રાખવા કે નહીં તે અંગે તાત્કાલિક કોર કમિટીની બેઠક બોલાવવામાં આવી હતી.